Hyasintti
Minä kasvan, hyasintti, raudankovasta maasta.
 Taita minut väkevine, mehuisine käsinesi – Elämä.
 Suutelen kättäsi, joka on mehuisampi minua.
 Taita minut koristukseksi kuningattarelle.
 Jos on olemassa suruton ja huoleton kuningatar,
 niin hän pitäköön hyasintin kädessään valtikan tavoin,
 kevään hauraan symboolin, joka on auringon sukua.

Edith Södergran
Runot
Uuno Kailas